कहते हैं कि आवश्यकता ही आविष्कार की जननी है. जी हां, और यह आवश्यकता अगर गरीबी के कारण उपजी हो तो निश्चित ही ऐसा जुनून देती है कि इंसान जिंंदगी में कुछ कर गुजरता है. ऐसे ही हैं सुवेंदु कुचलान, जिन्होंने अपनी मेहनत के बल पर सपने को सच कर दिखाया है. पश्चिम बंगाल के बांकुरा जिले के सुवेंदु कंजकुरा गांव के रहने वाले हैं. गरीबी और अभाव के कारण ये कभी बाइक नहीं ले पाए, इसका मलाल इन्हें हर वक्त रहा, लेकिन इसके लिए किस्मत को कोंसने की बजाए सुवेंदु ने अपने बल अपने लिए 'होममेड' बाइक तैयार की. इस बाइक का वजन 60 किलो है और ये भागती भी है 80 किलोमीटर प्रति घंटा की रफ्तार से. इस बाइक को बनाने के लिए इन्होंने पुराने होंडा सीडी 100 एसएस के इंजन का प्रयोग किया है और इनकी ये शानदार बाइक तैयार हुई है महज 15 हजार रुपये में. इस बाइक की सबसे खास बात ये है कि इसे ये डीजल और पेट्रोल के साथ-साथ केरोसिन के तेल से भी चलाते हैं. इनके इस नायाब बाइक को देखकर लोग कहते हैं OMG! अजब-गजब है मेरा इंडिया.